English: Diolch, Llywydd, and thank you again. Just to reiterate, really, you've been extremely helpful and co-operative to concerns I've raised with you, and I think it's fair to say I've raised plenty. But just taking you back quickly to the meeting that you came to where we had over 100 people very concerned in the room, and one of the big things that came through was the issues with BT themselves, in terms of their communications with our constituents and then them having to ultimately come to me. One of the constituents asked, and was supported by the whole room, as to going forward - and I know it's a difficult one for you - but going forward with the tender processes. If there's this feeling, the lack of confidence in BT itself, how will this impact on (a) you going forward in terms of having confidence in dealing with them again? But my bigger concern is in your statement today where you mention: 'To date, we have paid BT £300 for every premises, however, the closure of the delivery phase means that we must now work together to balance the books'. And when it says 'work together', who with? And: 'ensure that all expenditure is eligible and fully evidenced. This process will take several months to conclude, but it is essential to ensure that BT does not benefit from any oversubsidy.' That, to me, is a little bit vague, and in terms of audit processes, I just wonder how you can actually just give us a little bit more confidence that there will be a rigorous look at this, because I know, in my constituency, you were probably surprised by how many people themselves believed they were getting it - they were told they were getting it, they still haven't got it, and yet they are actually in this current roll-out phase. So, there are still a lot of questions to be asked about BT's part in this, and I think you've probably taken a lot of flak over the past few months for something that's not actually been your fault, but it's what influence and what power you have as a Cabinet Secretary, as the Welsh Government, against BT, because I think they're well aware of my concerns, because I had them at the meeting as well.
Welsh: Diolch, Llywydd, a diolch i chi unwaith eto. Dim ond i ailadrodd, mewn gwirionedd, rydych chi wedi bod yn hynod gymwynasgar a chydweithredol o ran y pryderon yr wyf i wedi'u codi gyda chi, ac mae'n deg i ddweud fy mod i wedi codi digon ohonynt. Ond a gaf i fynd â chi'n ôl yn gyflym at y cyfarfod hwnnw y daethoch chi iddo lle'r oedd gennym ni fwy na 100 o bobl pryderus iawn yn yr ystafell, ac un o'r pethau mawr a ddaeth i'r amlwg oedd y problemau gyda BT eu hunain, o ran eu cysylltiadau â'n hetholwyr, a'r ffaith y bu'n rhaid iddyn nhw yn y pen draw ddod ataf i. Gofynnodd un o'r etholwyr, a chafodd gefnogaeth yr ystafell gyfan wrth wneud hynny, ynglŷn â symud ymlaen - a gwn fod hwn yn gwestiwn anodd i chi - ond wrth symud ymlaen â'r prosesau tendro. Os ceir y teimlad hwn, y diffyg hyder yn BT ei hun, sut y bydd hyn yn effeithio (a) arnoch chi yn symud ymlaen o ran cael yr hyder i ymdrin â nhw eto? Ond fy mhryder pennaf yw'r hyn a ddywedasoch yn eich datganiad heddiw, lle rydych yn sôn: 'Hyd yn hyn, rydym wedi talu £300 i BT am bob safle, fodd bynnag, mae terfyn y cam cyflenwi yn golygu bod yn rhaid inni weithio gyda'i gilydd yn awr i fantoli'r llyfrau'. Wrth ddweud 'gweithio gyda'n gilydd', gyda phwy? A: 'sicrhau bod yr holl wariant yn gymwys a bod yna dystiolaeth lawn i'w brofi. Bydd yn cymryd sawl mis i'r broses hon gael ei chwblhau, ond mae'n hanfodol nad yw BT yn elwa ar unrhyw or-gymhorthdal'. Mae hynny, i mi, ychydig bach yn amwys, ac o ran prosesau archwilio, tybed sut y gallwch chi mewn gwirionedd roi ychydig bach mwy o hyder inni y bydd yna graffu trylwyr ar hyn, oherwydd rwy'n gwybod, yn fy etholaeth i, mae'n siŵr eich bod chi wedi eich synnu gan gynifer y bobl yr oedden nhw eu hunain yn credu eu bod yn mynd i'w gael - fe ddywedwyd wrthynt y byddent yn ei gael, nid ydynt wedi'i gael ac eto maen nhw mewn gwirionedd yn y cam cyflwyno cyfredol hwn. Felly, mae llawer o gwestiynau i'w gofyn am ran BT yn hyn o hyd, ac rwy'n meddwl eich bod chi wedi dioddef llawer o feirniadaeth dros y misoedd diwethaf er nad chi sydd ar fai mewn gwirionedd, ond y cwestiwn yw pa ddylanwad a pha bŵer sydd gennych chi fel Ysgrifennydd y Cabinet, fel Llywodraeth Cymru, yn erbyn BT, oherwydd rwy'n credu eu bod yn gwbl ymwybodol o fy mhryderon i, oherwydd roedden nhw yn y cyfarfod hefyd.